[{"text_idx": "#000005", "text": "Y\u2019n eur ma yma towlen bellwolok y\u2019n yeth kernewek, hanter our hy hirder ha misyek hy menowghter, gwrys gans Pellwolok an Gernewegva. Nyns eus arghans vyth rygdhi yn 2021. Rewgh arghans yn fenowgh mar kyllowgh, rag sawya An Mis."}, {"text_idx": "#000006", "text": "A wrewgh perthi kov an kas erbynn drehevel tredanva nuklerek dhe Logsulyen?"}, {"text_idx": "#000007", "text": "Do you remember the fight against building a nuclear power station at Luxulyan?"}, {"text_idx": "#000009", "text": "Ni a dhysk geryow rag fleghes nowydh, kewsel a-dro dhe lyvrow kryjyk hag yma nowodhow Gool Piran."}, {"text_idx": "#000010", "text": "We learn words for new children, talk about religious books and there is St Piran\u2019s Day news."}, {"text_idx": "#000013", "text": "Ebrenn y\u2019n Nos mis-Hwevrer 2021"}, {"text_idx": "#000014", "text": "Warlyna, yth esa nebes lestri efanvos lonchys war-tu ha\u2019n planet Meurth. Yma gwrandryell Perseverence (Diwysygneth) gans NASA, resegvell Hope gans an Emireythow Unys Arabek, ha tirell Chinek henwys Tianwen-1 (an styr yw \u2018govynnow nevek\u2019)."}, {"text_idx": "#000015", "text": "An lestri efanvos ma a wra drehedhes dhe Veurth an mis ma.\nHope a wra entra resegva Veurth an 9ves mis-Hwevrer ha studhya y ayrgylgh, ha Tianwen-1 a wra entra resegva Veurth an 10ves mis-Hwevrer, mes ny wra an tirell tira kyns mis-Me an bledhen ma. Yma gwrandryell gans Tianwen-1 a yll hwrithra an dor meurthek gans radar a wra tremena an dor."}, {"text_idx": "#000016", "text": "Perseverance a wra tira dhe\u2019n 18ves mis-Hwevrer. An gwrandryell Perseverance a wra tira yn kowdoll Jezero, tyller war Veurth hag usi remnant delta avon. Skiansogyon a wra tybi yth esa lynn dhe lenwel an kowdoll yn hen dermyn. Y\u2019n termynyow na, y hyllsa bos bewnans war Veurth. Yma nebes maynys gans Perseverance gans medras diskudha dustuni bewnans y\u2019n termyn eus passyes. An tirans y honan a vydh kepar ha\u2019n huni gans Curiosity yn 2012, mes nebes kalessa, drefenn bos an tirwedh y\u2019n kowdoll Jezero moy chalenjus. Yma awtopilot moy avonsys gans Perseverance yn unn waytyans tira yn salow."}, {"text_idx": "#000018", "text": "Yma tro-askell Ingenuity gans Perseverance, an kynsa tro-askell dhe nija war blanet arall. \nAn tro-askell ma a wra nija bys dhe 90 sekond, ha viajya bys dhe 300 meter gans ughelder bys dhe 5 meter yn pub nij. Ingenuity a wra usya panellys howl dhe jarjya y batri, ny yll ev gul moy ages unn nij pub dydh.\nYma mikrofon gans Perseverance ynwedh hag a wra sonskrifa an son diyskynnans ha tirans ha sonow war an enep Meurth."}, {"text_idx": "#000019", "text": "Yma Meurth gweladow dhyn ni yn ebron gorthugher yn soth po y\u2019n soth-west yn ranneves Aries. Nyns yw Yow ha Sadorn gweladow namoy drefenn aga bos an tu arall an howl.\nYma loor nowydh dhe\u2019n 11ves mis-Hwevrer, kynsa kwartron 19ves mis-Hwevrer, loor leun 27ves mis-Hwevrer, ha\u2019n diwettha kwartron 6ves mis-Meurth ha loor nowydh arta 13ves mis-Meurth.\nYth esa dewhwelans sewenus sampel an loor diworth an tavell Chinek Chang\u2019e 5. Yma an sampel diworth rann arall an loor ha\u2019n huni Apollo, hag y hyllsa bos karregi nebes yowynkka, diworth loskvenydhyow nans yw ogas ha 2 bilvil bledhen."}, {"text_idx": "#000020", "text": "Chinese sample return capsule lands on Earth after round-trip flight to moon"}, {"text_idx": "#000022", "text": "China to begin construction of space station this year"}]